Kenny Atkinson

**Kenetas Nilas „Kenis“ Atkinsonas** (, g. ) – JAV krepšinio treneris ir buvęs krepšininkas. Nuo 2024 m. – Klivlando „Cavaliers“ vyriausiasis treneris.

2016–2020 m. buvo Bruklino „Nets“ vyriausiasis treneris.

## Krepšininko karjera
Atkinsonas žaidė universitetinį krepšinį Ričmondo universitete ir paskutiniaisiais metais vidutiniškai pelnė po 18,9 taško per rungtynes. 1990 m. NBA naujokų biržoje nebuvo pašauktas, todėl po universiteto žaidė žemesnio lygio JAV komandose. 1991 m. vasarą dalyvavo treniruotėse su keliomis NBA komandomis, įskaitant Niujorko „Knicks“.

1993–2004 m. profesionaliai žaidė Italijoje, Prancūzijoje, Vokietijoje, Ispanijoje ir Nyderlanduose.

## Trenerio karjera
Trenerio karjerą pradėjo Paryžiaus „Basket Racing“ komandoje, kurioje 2004–2006 m. dirbo vyriausiojo trenerio asistentu.

2008 m. rugpjūčio 6 d. Atkinsonas prisijungė prie Niujorko „Knicks“ trenerių štabo kaip trenerio asistentas. Po keturių sezonų su Niujorko klubu, 2012 m. jis įdarbintas Atlantos „Hawks“ trenerių štabe.

### Bruklino „Nets“ (2016–2020 m.)
2016 m. balandžio 17 d. paskelbta, kad pasibaigus „Hawks“ sezonui Atkinsonas taps Bruklino „Nets“ vyriausiuoju treneriu. Jo debiutinį sezoną „Nets“ baigė 20–62 rezultatu.

Antrąjį Atkinsono sezoną komandą paliko geriausias Bruklino krepšininkas Brook Lopez, tačiau sezono pradžioje komanda sugebėjo išlaikyti konkurencingumą. Sezono viduryje patyrė nemažai pralaimėjimų ir jį baigė 28–54 rezultatu.

Trečiąjį sezoną būdamas „Nets“ vyriausiuoju treneriu jis atvedė komandą į 42–40 rezultatą, laimėjo 14 rungtynių daugiau nei ankstesnį sezoną ir pateko į atkrintamąsias varžybas, kuriose užėmė šeštąją vietą. Pirmajame atkrintamųjų varžybų etape Bruklino „Nets“ per penkerias rungtynes nusileido Filadelfijos „76ers“ ekipai.

2020 m. kovo 7 d. Kenis Atkinsonas atsistatydino iš pareigų.

### Los Andželo „Clippers“ (2020–2021 m.)
2020 m. lapkričio 16 d. buvo įdarbintas Los Andželo „Clippers“ vyriausiojo trenerio Tyronn Lue asistentu.

### „Golden State Warriors“ (2021–2024 m.)
2021 m. rugpjūčio 13 d. Atkinsonas prisijungė prie „Golden State Warriors“ trenerių štabo. 2022 m. NBA finale „Golden State Warriors“ per šešias rungtynes įveikė Bostono „Celtics“. 2024 m. vasario 12 d. laikinai ėjo vyriausiojo trenerio pareigas ir atvedė „Warriors“ į 129:107 pergalę prieš Jutos „Jazz“, kol vyriausiasis treneris Steve Kerr dalyvavo Dejano Milojevičiaus laidotuvėse Serbijoje.

### Klivlando „Cavaliers“ (2024–dabar)
2024 m. gegužę Klivlando „Cavaliers“ atleidus trenerį J. B. Bickerstaff, Kenis Atkinsonas ir James Borrego buvo pagrindiniai pretendentai į Klivlando vyriausiojo trenerio postą. 2024 m. birželio 28 d. paaiškėjo, kad „Cavaliers“ pasamdė Atkinsoną vyriausiuoju treneriu.

2025 m. gegužės 6 d. buvo pripažintas geriausiu NBA metų treneriu.

## Vyriausiojo trenerio statistika

|-
| style="text-align:left;"|Bruklinas
| style="text-align:left;"|2016–17
| 82||20||62|||| style="text-align:center;"|15 vieta||—||—||—||—
| style="text-align:center;"|Nepateko į atkrintamąsias
|-
| style="text-align:left;"|Bruklinas
| style="text-align:left;"|2017–18
| 82||28||54|||| style="text-align:center;"|12 vieta||—||—||—||—
| style="text-align:center;"|Nepateko į atkrintamąsias
|-
| style="text-align:left;"|Bruklinas
| style="text-align:left;"|2018–19
| 82||42||40|||| style="text-align:center;"|6 vieta||5||1||4||
| style="text-align:center;"|Pralaimėjo pirmajame etape
|-
| style="text-align:left;"|Bruklinas
| style="text-align:left;"|2019–20
| 62||28||34|||| style="text-align:center;"|(atsistatydino)||—||—||—||—
| style="text-align:center;"|—
|-
| style="text-align:left;"|Klivlandas
| style="text-align:left;"|2024–25
| 82 || 64 || 18 || || style="text-align:center;"|1 vieta||9||5||4||
| style="text-align:center;"|Pralaimėta konferencijos pusfinalyje
|- class="sortbottom"
| colspan=2" style="text-align:center;"|**Karjera**
| 390||182||208||||&nbsp;||14||6||8||||&nbsp; 
|}

## Išnašos

## Nuorodos
* Kenny Atkinson profilis „Basketball Reference“ 
* Kenny Atkinson profilis „Proballers“ 
* Kenny Atkinson profilis „RealGM“